Placozoa

Ang Placozoa ay isang phylum o kalapian ng mga imbertebrado na maliliit at naninirahan sa dagat. Payak ang kanilang mga katawan kumpara sa ibang mga hayop. Unang natuklasan ang phylum na ito nang matuklasan ang espesyeng Trichoplax adhaerens ng soologong Aleman na si Franz Eilhard Schulze noong ika-19 na siglo, at unang nailarawan niya ito noong 1883.F. E. Schulze "Trichoplax adhaerens n. g., n. s.", Zoologischer Anzeiger (Elsevier, Amsterdam and Jena) 6 (1883), p. 92. Ang ngalang Placozoa ay ipinangalan ni Karl Gottlieb Grell noong 1971. Nailarawan din ang ibang mga espesye simula noong 2017; ang Hoilungia hongkongensis, at ang Polyplacotoma mediterranea.

 Mga katangian 
Malililit ang mga Placozoa; halos 1–3 mm ang sukat ng mga Trichoplax adhaerens. Patag ang katawan ng mga hayop na ito. Ginagamit nila ang mga cilia na mayroon sila upang gumalaw.

Mas madalas ang reproduksiyong aseksuwal sa mga Placozoa, na nagaganap sa pamamagitan ng dalawahang paghahati o binary fission, at ng budding. Iniulat din ng ilang mga siyentipiko ang reproduksiyong seksuwal sa isang klado o pangkat ng mga Placozoa.

 Mga sanggunian 

Kategorya:Hayop
Kategorya:Mga lapi ng Hayop